Şefii de la Rapid s-au convins deja de Neil Lennon. Victor Angelescu a dezvăluit că şi-a creat o impresie foarte bună despre antrenorul nord-irlandez, mărturisind că acesta va avea ca obicetiv clasarea echipei pe primele trei locuri în Liga 1.
Neil Lennon va fi antrenorul Rapidului, în sezonul viitor. Acesta a anunţat deja că vrea să se bate cu giuleştenii pentru a câştiga titlul, în sezonul viitor.
Şefii de la Rapid s-au convins deja de Neil Lennon
Victor Angelescu a declarat că Neil Lennon şi ceilalţi jucători de la Rapid sunt în vacanţă, însă şi-a creat deja o impresie despre antrenorul nord-irlandez, după ce acesta a vizita stadionul şi baza giuleştenilor.
Acţionarul minoritar al Rapidului a transmis că Neil Lennon este foarte serios, fiind convins că va exista disciplină la echipă. De asemenea, Victor Angelescu a oferit detalii şi despre obiectivul pe care îl va avea nord-irlandezul în Giuleşti.
„Încă nu a intrat în pâine, ca să zicem așa. Cât a fost bine s-a simțit bine. Acum suntem în pauză și o să vedem în momentul în care va începe pre-sezonul. Ne vom reuni în două săptămâni.
El este acasă, toți jucătorii sunt acasă și nu ar fi avut ce să facă oricum. A venit aici și a stat câteva zile. A văzut stadionul, baza, tot.
E un om cu zâmbetul pe buze care își dorește să facă lucrurile cum trebuie și este profesionist. Din ce am apucat să vorbim, este un om foarte serios care pune accent pe seriozitate, pe disciplină.
Mie mi-a făcut o impresie foarte bună când m-am văzut cu el. O să vedem ce se va întâmpla când va începe sezonul. Dacă se va adapta, va putea să facă o treabă foarte bună.
Avem același obiectiv ca cel de anul trecut, o prezență în cupele europene. Dacă vom fi acolo aproape de locurile 1-2, vom vedea atunci dacă ne vom bate la titlu. Atâta timp cât sezonul acesta nu ne-am îndeplinit obiectivul, e normal să ne dorim să ajungem în cupele europene și cred că este realizabil”, a declarat Victor Angelescu, conform fanatik.ro.
Cu câţi jucători se va prezenta Rapid la reunire
Rapid va avea la reunire aproximativ 30 de jucători. Alexandru Albu, Dragoş Grigore şi Cătălin Cîrjan nu se vor afla printre jucătorii cu care noul antrenor, Neil Lennon, va aborda noul sezon.
Hromada ar putea fi prezent la reunirea lotului, în cazul în care Rapid va decide să îl transfere definitiv. Împrumutul acestuia expiră la sfârşitul lui iunie.
Spre deosebire de predecesorii lui, Neil Lennon pare să aibă un lot mai mare la reunire. Mutu a avut doar 22 de jucători, iar Bergodi 28.